Эльмесхъан Хьэгъундокъуэ

Хьэгъундокъуэ Эльмесхъан (06.02.1898-21.01.1985) Ц1ыхубэм зэриц1ыхумк1э Гали Баженэ, Ирен Де Люар- адыгэ ц1ыхубз ц1эры1уэ, ягъэлъап1эу япэ класс легионер, командор, бригадэ генерал, Фрэндж республикэм и орденым и офицер лъап1э и щ1ыхьым теухуауэ. Къэрал правительствэм я ордену: 1939-1945 зауэм и крест,лӀыгъэм и крест,дышэ крест Польскэ Ӏэрмэм ейуэ,Париж медаль плъыжь, Тунис ик1и Италия компанием я медаль къыхуагъэфэщащ. Коко Шанел и деж «Кавказ вагъуэ» жа1эу щылэжьащ 1920 гъэм.

Унагъуэк1э къызыхэк1ар адыгэ лъэпкъ ягъэлъап1э, щ1ыхь зи1э уэркъ Хьэгъундокъуэхэ. Я лъэпкъ къуажэ- Къармэ Хьэблэ (иджырей Каментомостское) Эльмесхъан и адэр генерал Константин Николай и къуэр, чристэн диныр къыщимыщтэм и ц1эр Едыдж Исмел и къуэт. Дикая Дивизия жыхуа1эм и ет1уанэ бригадэм и командиру щытащ. Эльмесхъан и анэр Елизавета Бредова хэт полаб славянхэм къыхэк1ыу етх, хэти немыцэ аристократием щыщу жа1э.

Эльмесхъан къыщалъхуар Санкт Петербургщ. Смольнэ ц1ыхубз еджап1эр къиухащ. Дунейпсо Зауэхэм япэми ет1уанэми хэтащ. И яп1э щхьэгъусэ дунейм пасэу ехыжам Николай Баженов и унэцэр зэрихьэу ц1эры1уэ хъуащ. Шанел и деж щылэжьащ щыгъын игъэлъагъуэу ик1и ц1эры1уэ тедзэхэм «ВОГ» ик1и «Фемина» и сурэт къылалъхьащ мызэ мыт1эу.
1934 гъэм граф Станислав де Люарым щхьэгъусэ хуэхъуащ, католик диныр къищтэри Ирене Лейла жа1эу еджэу щ1адзащ. Дунейпсо зауэ е1туанэм щыщ1ыдзам сымаджэщым и щхьэтету щытащ, ц1ыху куэди къыригъэлащ. Абы теухуауэ Фрэндж республикам къыхуигъэфэщащ къэрал правительствэм и ордену зэмыл1эужьыгъуэ абы яхэту Францым и нэхъ лъап1э дыдэр Ordre national de la Légion d'honneur. 
1985 гъэм дунейм щехыжам зауэлъхэм хуагъэфэщэ пщ1эшхуэ и1эу Сент-Женевьев-де-Буа кхъэм щыщ1алъхьащ. Абы хуэдэ пщ1э Эльмесхъан ф1эк1 нэгъуэщ ц1ыхубзым къыхуагъэфэщакъым.
2001 гъэм Фрэндж тхак1уэ Гимет Де Сэриньи(Guillemette de Sairigné «La Сircassienne»), тхылъ итхащ ирен и гъащ1эм теухуауэ « Адыгэ ц1ыхубз» и ц1эу.
2012 гъэм Жансурэт Зек1уэрей трихащ «Адыгэ ц1ыхубзыр к1уэдыжынкъым..» жыхуи1э документальнэ нэтынэр.
Категориэ:Мыслъымэнхэр